cyanic-selkie/wikianc huggingface dataset:
बेवफ़ा से वफ़ा
संक्षेप
नगमा अदालत में रुखसार (जूही चावला) और असलम (विवेक मुशरान) की कहानी बताती है कि कैसे दोनों मिले और शादी करते हैं। रुखसार बच्चे को जन्म देने में असमर्थ होती है। इससे उनकी शादी में समस्याएँ शुरू होती हैं। इसके कारण वह नगमा से मदद मांगती है और उससे एक बच्चे के लिए असलम से शादी करवा देती है। विवाह के बाद, नगमा के मामा अजगर खान और मामी षड्यंत्र करते है जिसके कारण असलम और रुखसार के बीच दूरी बढ़ जाती है। कई उतार-चढ़ाव के बाद फिल्म खत्म हो जाती है।
दन्त्यौष्ठ्य नासिक्य
दन्त्यौष्ठ्य नासिक्य (labiodental nasal) एक प्रकार का व्यंजन है। यह ध्वनि अक्सर 'फ़' या 'व' से पहले 'म' उच्चारित करते हुए स्वयं ही उत्पन्न हो जाती है (यानि शुद्ध 'म' के स्थान पर इसे उच्चारित कर दिया जाता है)। उदाहरण के लिए अक्सर अंग्रेज़ी के 'सिम्फ़नी' (symphony) शब्द में 'म' को और हिन्दी के 'संवाद' शब्द में अनुनासिक को इस रूप में उच्चारित कर दिया जाता है। इसे अन्तर्राष्ट्रीय ध्वन्यात्मक वर्णमाला में 'ɱ' लिखा जाता है।
राजद्वीप
राजद्वीप असम के एक पत्रकार हैं। वह असमिया समाचार पत्र दैनिक बाटोरी के साथ काम कर रहा है। पत्रकारिता के साथ वह नाटक, स्क्रिप्ट लेखन, गीत लेखन से भी जुड़ा हुआ है।
शिक्षा
राजद्वीप काटन कॉलेज, गुवाहाटी से स्नातक हैं और गुवाहाटी विश्वविद्यालय, असम से अर्थशास्त्र में स्नातकोत्तर हैं।
ईसोंगो का गिरजाघर
ईसोंगो का गिरजाघर (स्पेनी भाषा में: Capilla de Santo Medero (Isongo)) अस्तूरियास, स्पेन का एक प्रसिद्ध ऐतिहासिक गिरजाघर है।
सान पेदरो गिरजाघर (कारासेना)
सान पेदरो का गिरजाघर (स्पेनी भाषा में: Iglesia de San Pedro) एक गिरजाघर है जो कारासेना (Caracena) स्पेन में मौजूद है। इसे बिएन दे इंतेरेस कल्चरल के रूप में 1935 में घोषित किया गया था।
मोहम्मद अब्बास (क्रिकेटर)
मोहम्मद अब्बास: (जन्म 10 मार्च 1990) एक पाकिस्तानी अंतरराष्ट्रीय क्रिकेटर है। जनवरी 2018 में, इंग्लैंड में 2018 काउंटी चैम्पियनशिप में खेलने के लिए लीसेस्टरशायर काउंटी क्रिकेट क्लब द्वारा हस्ताक्षर किए थे।.
अगस्त 2018 में, वह पाकिस्तान क्रिकेट बोर्ड (पीसीबी) द्वारा 2018-19 सत्र के लिए केंद्रीय अनुबंध से सम्मानित होने वाले तीसरे खिलाड़ियों थे।
ईसाई आपत्तिखंडन
ईसाई धर्मशास्त्र में धार्मिक सिद्धांतों या विश्वासों के समर्थन में लिखे गए निबंधों को सामूहिक रूप में आपत्तिखंडन या मंडनविद्या (apologetics / अपोलोजेटिक्स) का नाम दिया गया। इस शब्द की व्युत्पत्ति ग्रीक 'अपोलोजेटिकोस्‌' से है जिसका अर्थ है 'समर्थन के योग्य वस्तु'। यूनाइटेड किंगडम में इस प्रकार के धार्मिक साहित्य को 'एविडेन्सेज़ ऑव रेलिजन' (धर्म के प्रमाण) भी कहते हैं, परंतु अधिकतर ईसाई देशों में अपोलोजेटिक्स शब्द ही सामान्यत: प्रचलित है।
परिचय
वैसे तो किसी भी धर्म के अपौरुषेय अंग की हिमायत 'अपोलोजेटिक्स' के क्षेत्र में आती है, लेकिन धार्मिक साहित्य परंपरा में कैथोलिक सिद्धांतों के समर्थन में ही इस शब्द का प्रयोग किया गया है। आधुनिक युग में जर्मनी के अतिरिक्त किसी अन्य देश में यह परंपरा सशक्त नहीं रही। इस तरह के साहित्य का अब निर्माण नहीं होता और न उसकी आवश्यकता ही रह गई है। रोमन नागरिकों, अधिकारियों तथा लेखकों द्वारा ईसा मसीह के विरुद्ध की गई आपत्तियों का खंडन करना ही 'अपोलोजेटिक्स' का उद्देश्य था। इस उद्देश्य से ईसाई धर्मपंडितों ने लंबे 'पत्र' लिखे जिनमें से अधिकतर तत्कालीन रोमन सम्राटों को संबोधित किए गए। इस प्रकार के पत्र को 'अपोलोजी' कहते थे।
सबसे पहली 'अपोलोजी' क्वाद्रेतस ने सम्राट् हाद्रियन (117 से 138 ई. तक) के नाम लिखी, उसके बाद परिस्टिडीज़ और जस्तिन ने सम्राट् अंतोनाइनस (सन्‌ 138 से 161 तक) के नाम ऐसे ही पत्र लिखे। इनमें जस्तिन की अपोलोजी सबसे अधिक ख्यातिप्राप्त है। यद्यपि इसमें ऐतिहासिक दृष्टि से अनेक अशुद्धियाँ हैं, फिर भी ईसाई धर्म के अनेक विवादग्रस्त सिद्धांतों का इसमें प्रभावशाली समर्थन मिलता है। सम्राट् मार्कस ओरिलियस (सन्‌ 169 से 177तक) के शासनकाल में, मेलितो तथा एपोलिनेरिस की रचनाओं में, 'अपोलोजेटिक्स' का चरम विकास हुआ। इसके बाद भी सदियों इस तरह के लेख लिखे गए, परंतु उनका विशेष महत्त्व नहीं है। मध्युगीन अपोलोजेटिक्स में कृत्रिमता और शाब्दिक ऊहापोह तर्क की अपेक्षा अधिक है।
जिन ऐतिहासिक पुस्तकों में 'अपोलोजेटिक्स' का विस्तृत वर्णन उपलब्ध है उनमें यूसीबिअस का ग्रंथ 'क्रिश्चियन चर्च का इतिहास' विशेष रूप से उल्लेखनीय है।
सीलेन्टरेटा
गुहान्त्र प्राणी या आन्तरगुही जंतु जगत की एक बड़ी निम्न पद की संघ है। इस प्रसृष्टि के सभी जीव जलप्राणी हैं। केवल आदिजन्तु और स्पंज ही ऐसे प्राणी हैं जो आन्तरगुही से भी अधिक सरल आकार के होते हैं।
आंतरगुहियों के बीच में गुहा रहती है। अंतड़ी, फेफड़ा, इत्यादि कोई अंग इनमें नहीं होते।
पालिप तथा मेडूसा
अधिकांश जातियाँ दो में से एक रूप में पाई जाती हैं - पालिप (पॉलिप) रूप में या मेडूसा रूप में और जिनमें एकांतरण होता है उनमें एक पीढी एक रूप की तथा दूसरी दूसरे रूप की होती है। कुछ जातियों में बहुरूपता का बहुत विकार देखा जाता है।
पालिप रूप
पालिप रूप के आंतरगुही जलीयक (हाइड्रोज़ोआ) तथा पुष्पजीव (ऐंथोज़ोआ) वर्गो में पाए जाते हैं। पुष्पजीवों में उनके विकास की पराकाष्ठा दिखाई पड़ती है। सरल रूप का पालिप गिलास जैसा या बेलनाकार होता है। उसका मुख ऊपर की ओर तथा मुख की विपरीत दिशा पृथ्वी की और होती है। उपनिवेश (कॉलोनी) बनानेवाली जातियों में मुख की विपरीत दिशावाले भाग से पालिप उपनिवेश से जुड़ा रहता है। ऐसी जातियों में विभिन्न पालिपों की आंतरगुहाएँ एक दूसरे से शाखाओं की गुहाओं द्वारा संबंधित रहती हैं। ऐसी जातियों में अधिकांशत: सभी पालिप एक जैसे नहीं होते। उदाहरण के लिए कुछ मुखसहित होते हैं और भोजन ग्रहण करते हैं तो कुछ मुखरहित होते हैं। और भोजन नहीं ग्रहण कर सकते। ये केवल जननक्रिया में सहायक होते हैं (नीचे द्र. 'बहुरूपता')। जलीयकों के पालिपों की आंतरगुहा सरल आकार की थैली जैसी होती है, किंतु पुष्पजीवों में कई खड़े परदे दीवार की भीतरी पर्त से निकलते हैं जो आंतरगुहा को अपूर्ण रूप से कई भागों में बांट देते हैं। इनकी संख्या तथा व्यवस्था प्रत्येक जाति में निश्चित रहती है। समुद्रपुष्प तथा कई अन्य मूँगे की चट्टानों का निर्माण करनेवाले आंतरगुहियों में इन परदों तथा स्पर्शिकाओं की संख्या में विशेष संबंध होता है।
समुद्रपुष्प (सी ऐनिमोन) का नाम इसलिए पड़ा है कि वह कुछ कुछ फूल सा दिखाई पड़ता है। इसकी भी संरचना अन्य पालिपों की तरह होती है। खोखले बेलनाकार स्तंभ के ऊपर गोल टिकिया सी रहती है, जिसके बीच में मुँहवाला छेद होता है और स्पर्शिकाओं की एक या अधिक तह होती है। स्पर्शिकाएँ फूल की पँखुड़ियों सी जान पड़ती हैं। स्तंभ का निचला सिरा चिपटे पाँव की तरह होता है। इसी के सहारे समुद्रपुष्प विविध वस्तुओं में चिपकता है। परंतु वह स्थायी रूप से एक ही जगह नहीं चिपका रहता। समुद्रपुष्प चल सकता है, परंतु बहुत धीरे-धीरे। बहुधा कई दिनों तक एक ही स्थान में चिपका रह जाता है। समुद्र के तट के पास, छिछले पानी में, समुद्रपुष्प बहुत पाए जाते हैं। ये प्राय: सभी समुद्रों में पाए जाते हैं परंतु उष्ण देशीय समुद्रों के समुद्रपुष्प बड़े होते हैं। ऐसे देशों में मूँगे की डूबी शैल मालाओं पर गज भर की टिकियावाले समुद्रपुष्प पाए जाते हें। ये विविध रंगों के होते हैं और बहुधा इनपर सुंदर धारियाँ और ज्यामितीय चित्रकारी रहती है। ये मांसाहारी होते हैं और अपनी स्पर्शिकाओं से छोटे जीवों को पकड़कर खाते हैं।
मेडूसा
उन आंतर गुहियों को जिन्हें लोग गिजगिजिया (अंग्रेजी में जेली फ़िश) कहते हैं, वैज्ञानिक भाषा में मेडूसा कहते हैं। पाश्चात्य परंपरा के अनुसार मेडूसा नाम की एक राक्षसी थी जिसे केश नहीं थे; केश के बदले में सर्प थे। इसी राक्षसी के नाम पर मेडूसा पड़ा है। मेडूसा का शरीर छतरी के समान होता है और भीतर से, उस बिंदु पर जहाँ छतरी की डंडी लगनी चाहिए, मुख होता है; छतरी की कोर से स्पर्शिकाएँ निकली रहती हैं। छतरी के आकार का होने के कारण इन्हें हिंदी में छत्रिक कहा जाता है। इनका शरीर अत्यंत नरम होने के कारण इन्हें साधारण भाषा में गिजगिजिया कहते हैं।
गिजगिजिया बड़ी ही सुंदर होती हैं। इनका मनमोहक रूप देखकर मनुष्य आश्चर्यचकित रह जाता है। इनके शरीर की संरचना तंतुमय होती है, न बाहर हड्डी होती है और न भीतर। इनके भीतर बहुत सा जल रहता है। इसीलिए पानी के बाहर निकाले जाने पर वे चिचुक जाती हैं और उनकी सुंदरता जाती रहती है।
समुद्रतट पर खड़े होने से ये जंतु पानी में तैरते हुए कभी न कभी दिखाई पड़ ही जाते हैं। उनकी स्पर्शिकाएँ नीचे झूलती हैं और ऊपर छतरी की तरह उनका शरीर फूला रहता है। जान पड़ता है, ये लाचार हैं और पानी जिधर चाहे उधर उन्हें बहा ले जाएगा, परंतु बात ऐसी नहीं होती। गिजगिजिया इच्छित दिशा में जा सकती है; हाँ, वह तेज नहीं तैर सकती। तैरने के लिए यह अपने छतरी जैसे अंगों को बार बार फुलाती पिचकाती है।
गिजगिजिया की कई जातियाँ होती हैं। कुछ में छतरी तीन फुट व्यास की होती है, परंतु अन्य जातियों में छतरियाँ छोटी होती हैं। गिजगिजिया विविध सुंदर रंगों की होती हैं, परंतु तैरनेवालों को उनसे बचा ही रहना चहिए, क्योंकि उनकी बाहुओं में अनेक नलिकाएँ होती हैं, जो शत्रु के शरीर में एँक की तरह विष पहुँचाती हैं। बड़ी गिजगिजियों की स्पर्शिकाएँ कई गज लंबी होती हैं। एक की चपेट में आ जाने से मनुष्य को घंटों पीड़ा होती है। कभी कभी मृत्यु भी हो जाती है।
आंतरगुही की संरचना
ऊपर के संक्षिप्त वर्णन से पता चलेगा कि आँतरगुही की साधारण संरचना उच्च प्राणियों के भ्रूणवर्धन में एक भिक्तिका (ब्लास्टुला) अवस्था के समान है (द्र. अप्ष्ठवंशी भ्रूणतत्व)। इस अवस्था में भ्रूण एक थैली के समान होता है, जिसके भीतर एक बड़ी गुहा होती है और इसमें बाहर से संपर्क के लिए एक ही छिद्र होता है। गुहा की दीवार कोशिकाओं के दो स्तरों की बनी होती है। वास्तव में ऐसा कोई आंतरगुही नहीं है जिसकी संरचना एकभिक्तिका के समान सरल हो, किंतु आद्यजलीयक (प्रोटोहाइड्रा) नामक आँतरगुही और एकभित्तिका में केवल इतना ही अंतर है कि प्रथम की कोशिकाएँ कई प्रकार की होती हैं और दोनों स्तरों के बीच एक अकोशिकीय पदार्थ-मध्यश्लेष (मीज़ोग्लीया) होता है। अधिकांश आंतरगुही इससे कहीं अधिक जटिल होते हैं, किंतु सभी की इस सरल रूप से तुलना की जा सकती है। अधिकांश जातियों में मुख के चारों ओर खोखले या ठोस, अंगुली जैसे प्रवर्ध अथवा स्पर्शिकाएँ होती हैं। बहुधा उनमें त्रिज्जीय सम्मिति (रेडियल सिमेट्री) होती है, अर्थात यदि मुख को केंद्र मानकर आंतरगुही को किन्ही दो भागों में विभक्त कर दिया जाए तो दोनों भाग समान होंगे। हाँ, पुष्पजीव (ऐंथोज़ोआ) नामक वर्ग में अवश्य ही प्राणी के ऐसे दो भाग एक विशेष रेखा पर ही हो सकते हैं, अर्थात्‌ उनमें द्विपार्श्वीय सम्मिति होती है। अनेक आंतरगुहियों में मध्यश्लेष का विकास बहुत अधिक हो जाता है, जिससे ये जंतु दलदार हो जाते हैं, जैसा अनेक जातियों की जेली मछलियों में होता है। पालिप और मेडूसा की कोशिकाओं में पर्याप्त भेद होता है।
भ्रूणवर्धन तथा जीवन इतिहास
आंतरगुहियों के विभिन्न वर्गो के भ्रूणवर्धन तथा जीवन इतिहास में काफी अंतर है, किंतु लगभग सभी में किसी न किसी प्रकार का डिंभ (लारवा) अवश्य ही पाया जाता है। कुछ उदाहरणों से यह स्पष्ट हो जाएगा। समुद्रपुष्प में अंडा जल में परित्यक्त किया जाता है और शरीर के बाहर ही उसका संसेचन होता है। बाद में संसेचित अंडा दो, चार, आठ या इससे अधिक कोशिकाओं में विभक्त होता है। कोशिकाएँ इस प्रकार व्यवस्थित होती हैं कि अंत में एक खोखला गोला बन जाता है। यह एकभिक्तिका अवस्था है। इसमें बाहरी तल पर अनेक रोमिकाएँ निकल आती हैं। धीरे-धीरे एकभिक्तिका का एक सिरा धँसने लगता है जिससे गोले की भीतरी गुहा या एकभिक्तिका का अंत हो जाता है और दो स्तरोंवाला स्यूतिभ्रूण (गैस्ट्रुला) बनता है। इसका मुख बाद में प्रौढ़ अवस्था के मुख में बदलता है तथा इसकी गुहा आँतरगुहा को जन्म देती है। रोमिकाओं के कारण इस अवस्था में ही भ्रूण बहुत कुछ तैर सकता है और अंत में समुद्र के तल पर रुककर क्रमश: प्रौढ़ अवस्था में परिवर्तित हो जाता है।
किसी प्रारूपिक जलीयक (हाइड्रोज़ोआ), जैसे सुकुमार प्रजाति (ओबिलिया) में, पालिप रूपावाली पीढ़ी उपनिवेश (कॉलोनी) बनाती है, जिसमें शाखाओं पर कुछ मुखयुक्त पालिप होते हैं, कुछ मुखरहित। मुखरहित पालिपों से कोशिकाभाजन के द्वारा कई अपरिपक्व स्वतंत्र छत्रिक (मेडूसा) जैसे जीव बनते हैं। ये परिपक्व होते हैं, तो इनमें प्रजनांग बनते हैं। नर तथा मादा छत्रिक अलग अलग होते हैं। नर से शुक्रकोशिकाएँ निकलती हैं और वे मादा छत्रिक में जाकर मादा प्रजननांग का भेदकर अंडे का संसेचन करती हैं। प्रजननांग के भीतर ही पहले एकभिक्तिका बनती है, फिर कुछ कोशिकाओं के स्तर त्यागकर उसके नीचे दूसरा स्तर बनाने से स्यूतिभ्रूमण बनता है, किंतु इसमें मुख नहीं होता। बाहरी तल पर रोमिकाएँ बन जाती हैं और भ्रूण लंबा हो जाता है। अब भ्रूण प्रजननांग तोड़कर जल में स्वतंत्र रूप से तैरने के लिए निकल पड़ता है। यह एक डिंभ है, जिसको चिपिटक (प्लेनुला) कहते हैं। वास्तव में यह जलीयक का प्रारूपिक डिंभ है। कुछ समय के बाद चिपिटक किसी पत्थर या अन्य किसी ठोस वस्तु पर रुक जाता है। इसका एक सिरा पत्थर से चिपक जाता है। दूसरा लंबा हो जाता है। इस सिरे पर मुख और चारों ओर स्पर्शिकाएँ बन जाती हैं। फिर उसके बेलनाकार शरीर से कोशिकाओं के द्वारा शाखाएँ बनती हैं।
छत्रिक वर्ग (स्काइफ़ोज़ोआ), जैसे स्वर्णछत्रिक (ऑरेलिया) का भ्रूणर्वध्रन इनसे भिन्न है। स्वर्णछत्रिक बड़े छत्रिक के रूप में होता है, जिसमें प्रजननांग होते हैं। सुकुमार (ओबीलिया) की भाँति इसमें भी चिपिटक डिंभ बनता है, जो धरातल पर रूकने के बाद चषमुख (स्काईफ्रस्टोया) नामक डिंभ में बदलता है। चषमुख के पूर्ण निर्माण के बाद यह आड़े-आड़े अनेक टुकड़ों में बँट जाता है। पूरी संरचना तश्तरियों के एक दूसरे पर रखे हुए बड़े ढेर जैसी लगती है। फिर प्रत्येक टुकड़ा या 'तश्तरी' अलग हो जाती है और उसका रूपांतरण प्रौढ़ में हो जाता है।
इनमें से सुकुमार का जीवन इतिहास एक और तथ्य को भी स्पष्ट करता है। सुकुमार के जीवनचक्र में पालिप तथा मेडूसा दोनों रूपों के प्रौढ पाए जाते हैं। पालिप रूप बस्तियों में रहते हैं और इनकी संख्यावृद्धि अलैंगिक रीति से होती है। ये एक ही स्थान पर स्थिर रहते हैं। मेडूसा अकेले स्वतंत्र तैरनेवाले तथा लैंगिक प्रजनन करनेवाले होते हैं। जीवनचक्र में पालिप तथा मेडूसा पीढ़ियाँ एक के बाद एक आती हैं, अर्थात्‌ इन दो पीढ़ियों के बीच एकांतरण होता है। अतं: इसको पीढ़ियों का एकांतरण कहते हैं। स्वर्णछत्रिक में पालिप पीढ़ी अविकसित रह जाती है। वास्तव में चषमुखी को ही पालिप पीढ़ी का प्रतिनिधि कहा जा सकता है। अत:ं स्वर्णछत्रिक में एकांतरण स्पष्ट नहीं होता। मेट्रीडियम नामक आँतरगुहियों में मेडूसा बिलकुल ही अविकसित होता है, अतं: उसमें एकांतरण का आभास भी नहीं मिलता।
ऊतकी या विभिन्न प्रकार की कोशिकाएँ
कहा जा चुका है, आंततरगुही का शरीर कोशिकाओं के दो ही स्तरों, बाह्मस्तर तथा अंतस्तर, का बना होता है, जिनके बीच विभिन्न मोटाई की एक अकोशिकीय परत होती है। बाह्मस्तर में प्राय: सात प्रकार की कोशिकाएँ होती हैं। इनमें सबसे बहुसंख्यक पेश्यभिच्छदीय (मस्कुलोएपीथिलियल) कोशिकाएँ होती हैं। ये बाहर की ओर चौंड़ी और मध्यश्लेष की ओर कुछ नुकीली होती हैं। इसी ओर से इसमें कुछ प्रवर्ध निकलते हैं, जो मध्यश्लेष के ऊपर फैलकर पूरा स्तर बना लेते हैं।
भीतर की ओर संकरी होने के कारण इन कोशिकाओं के बीच कुछ जगह छूट जाती है, जिसमें छोटी कोशिकाओं के समूह पाए जाते हैं, इनको अंतरालीय (इंटरस्टीशियल) कोशिकाएँ कहते हैं। वास्तव में इन छोटी कोशिकाओं के विभेदन से अन्य प्रकार की कोशिकाएँ बनती हैं।
पेश्यभिच्छदीय कोशिकाओं के बीच बीच कहीं कहीं कुछ विशेष प्रकार की कोशिकाएँ पाई जाती हैं जिनको दशघट (निडोब्लास्ट) कहते हैं। इनके भीतर एक बड़ी थैली जैसी संरचना होती है, जिसको सूच्यंग (निमैसिस्ट) कहते हैं। सूच्यंग कोशिका के बाहरी धरातल की ओर रहता है और उसी ओर जिसमें एक खोखला दंशसूत्र होता है। सूत्र का निचला भाग कुछ मोटा होता है जिसे दंड कहते हैं। दंड पर कुछ नुकीले काँटे और छोटे छोटे शल्य होते हैं। निष्क्रिय अवस्था में सूत्र और दंड दोनों कोष के भीतर उलटकर कुंतलिक अवस्था में पड़े रहते हैं। वास्तव में सूत्र कुछ उसी प्रकार उलटा रहता है जैसे झोले या मोजे को हम उलट सकते हैं। कोष के चारों ओर जीवद्रव्य होता है। उसमें एक केंद्रक होता है। जीवद्रव्य से कई सूक्ष्म संकोची धागे निकलकर कोष को चारों ओर से घेरे रहते हैं जब सूत्र कोष के भीतर रहता है तब कोष का बाहरी मुख एक ढकने से बंद रहता है। धरातल पर कोष के मुख के निकट एक दंशेद्गामी रोम (नीडोसिल) होता है तथा कुछ तंत्रिका-कोशिकाओं के तंतुक कोशिका के जीवद्रव्य में फैले होते हैं। किसी प्राणी द्वारा दंशोद्गामी रोम के उद्दीप्त हो जाने पर सूत्र एकाएक उलटकर कोष के बाहर विस्फोट की भाँति निकलता है और शिकार में धँस जाता है। इसमें से एक विषैला द्रव निकलने के कारण शिकार अवसन्न हो जाता है। इस क्रिया में बहुधा पूरा दंशकोष ही निकल पड़ता है। दंशकोषों के आकार, सूत्र की लंबाई, काँटों की संख्या आदि की विभिन्नता के कारण दंशकोषों के कई भेद किए जाते हैं।
पेश्याभिच्छदीय कोशिकाओं के बीच बीच कुछ संवेदी कोशिकाएँ होती हैं, जो पतली तथा ऊँची होती हैं और जिनके स्वतंत्र तल पर अनेक संवेदी रोम होते हैं।
जलीयक (हाइड्रोज़ोआ) वर्ग के बाह्म स्तर में जननकोशिकाएँ भी पाई जाती हैं, किंतु छत्रिक वर्ग (स्काइफोज़ोआ) तथा पुष्पजीव वर्ग (एँथोज़ोआ) में ये अंतस्तर में होती हैं। वृषणों में अनेक शुक्रणओं का निर्माण होता है और अंडाशयों में केवल एक ही अंडकोशिका होती है।
मध्यश्लेष (मीज़ोग्लिया) की रचना विभिन्न होती है। बहुधा यह पतले श्लेष्मक के स्तर जैसा होता है, कुछ में यह कड़ी उपास्थि जैसा होता है और कुछ में लगभग तरल। यह बिना कोशिका का ही होता है, किंतु बहुधा इनमें कुछ स्वतंत्र कोशिकाएँ पाई जाती है, जो बाह्म स्तर या अंतस्तर से इसमें आ जाती हैं। कुछ आँतरगुहियों में कोशिकाओं के अतिरिक्त अनेक तंतु भी पाए जाते हैं, जो कभी भी पेशीय प्रकृति के नहीं होते और जिनके कार्य के विषय में निश्चयपूर्वक कुछ कहना कठिन है।
वर्गीकरण
आंतरगुही को तीन वर्गो में विभाजित किया जाता है:
जलीयकवर्ग के अंतर्गत जलीयक, सुकुमार तथा अनेक जीव आते हैं, जिनमें साधारणत: छत्रिक तथा पालित दोनों रूप पाए जाते हैं। छविकवर्ग में छत्रिक का विकास होता है, किंतु पालिप अविकसित रह जाता है। इसके अंतर्गत जेली मछलियाँ रखी जाती हैं। पुष्पजीवी में पालिप सुविकसित होता है, किंतु छत्रिक अनुपस्थित होता है। इस वर्ग में समुद्रफूल, प्रवाल निर्माण करनेवाले आँतरगुही आदि रखे जाते हैं। पहले इसमें एक चौथा वर्ग पक्षवाही (टीनोफ़ोरा) भी रखा जाता था, किंतु ये जंतु अन्य आँतरगुहियों से इतने भिन्न होते हैं कि इनको अब आँतरगुहियों से अलग एक पृथक प्रसृष्टि में ही रखा जाता है।
विशेष
सिलेन्टरेटा नाम अब पुराना (obsolete) और अवैध हो गया है। क्योंकि टीनोफोरा (Ctenophora) और नाइडेरिया (Cnidaria) को अब मेटाजोआ के अन्तर्गत अन्य जन्तुओं के समान स्तर (रैंक) पर रखा जाता है।
बाहरी कड़ियां
शिक्षास्थली, संघ सीलेन्ट्रेटा या नाइडेरिया, September 11,2019
प्रकार्यात्मक मनोविज्ञान
मनोविज्ञान में प्रकार्यवाद (functionalism) एक ऐसा स्कूल या सम्प्रदाय है जिसकी उत्पत्ति संरचनावाद के वर्णनात्मक तथा विश्लेषणात्मक उपागम के विरोध में हुआ। विलियम जेम्स (1842-1910) द्वारा प्रकार्यवाद की स्थापना अमेरिका के हारवर्ड विश्वविद्यालय में की गयी थी। परन्तु इसका विकास शिकागो विश्वविद्यालय में जान डीवी (1859-1952) जेम्स आर एंजिल (1867-1949) तथा हार्वे ए॰ कार (1873-1954) के द्वारा तथा कोलम्बिया विश्वविद्यालय के ई॰एल॰ थार्नडाइक तथा आर॰एफ॰ बुडवर्थ के योगदानों से हुयी।
प्रकार्यवाद में मुख्यतः दो बातों पर प्रकाश डाला- '''व्यक्ति क्या करते है? तथा व्यक्ति क्यों कोई व्यवहार करते है?''' वुडवर्थ (1948) के अनुसार इन दोनों प्रश्नों का उत्तर ढूढ़ने वाले मनोविज्ञान को प्रकार्यवाद कहा जाता है। प्रकार्यवाद में चेतना को उसके विभिन्न तत्वों के रूप में विश्लेषण करने पर बल नहीं डाला जाता बल्कि इसमें मानसिक क्रिया या अनुकूल व्यवहार के अध्ययन को महत्व दिया जाता है। अनुकूल व्यवहार में मूलतः प्रत्यक्षण स्मृति, भाव, निर्णय तथा इच्छा आदि का अध्ययन किया जाता है क्योंकि इन प्रक्रियाओं द्वारा व्यक्ति को वातावरण में समायोजन में मदद मिलती है। प्रकार्यवादियों ने साहचर्य के नियमों जैसे समानता का नियम, समीपता का नियम तथा बारंबारता का नियम प्रतिपादित किया जो सीखने में अपनी महत्वपूर्ण भूमिका बनाता है।
कोलम्बिया प्रकार्यवादियों में ई॰एल॰ थार्नडाइक व आर॰एस॰ वुडवर्थ का योगदान सर्वाधिक रहा। थार्नडाइक ने एक पुस्तक 'शिक्षा मनोविज्ञान' लिखी जिसमें इन्होने सीखने के नियम लिखे हैं। थार्नडाइक के अनुसार मनोविज्ञान उद्दीपन-अनुक्रिया (एस॰आर॰) सम्बन्धों के अध्ययन का विज्ञान है। थार्नडाइक ने सीखने के लिये सम्बन्धवाद का सिद्धान्त दिया, जिसके अनुसार सीखने में प्रारम्भ में त्रुटियाँ अधिक होती है किन्तु अभ्यास देने से इन त्रुटियों में धीरे-धीरे कमी आ जाती है।
हेडिंग्ले क्रिकेट ग्राउंड
हेडिंग्ले क्रिकेट ग्राउंड इंग्लैंड का अंतर्राष्ट्रीय क्रिकेट मैच है। यह बहुत पुराना क्रिकेट मैदान है जहाँ साल १८९९ में पहला टेस्ट क्रिकेट मैच खेला गया था। जबकि १९७३ में इंग्लैंड क्रिकेट टीम और वेस्टइंडीज क्रिकेट टीम के मध्य खेला गया था। इस ऐतिहासिक मैदान में दर्शकों की क्षमता १७,५०० है।
सान मार्टिन का गिरजाघर (एन्त्रेना)
सान मार्टिन का गिरजाघर (एन्त्रेना) (स्पेनी भाषा में: Iglesia Parroquial de San Martín) एक गिरजाघर है जो एन्त्रेना, स्पेन में मौजूद है। 1984 ई. में इसे बिएन दे इंतेरेस कल्चरल की सूची में शामिल किया गया था।
अंग्रेजी हटाओ आंदोलन
स्वतंत्र भारत में साठ के दशक में अंग्रेजी हटाओं-हिन्दी लाओ के आंदोलन का सूत्रपात राममनोहर लोहिया ने किया था। इस आन्दोलन की गणना अब तक के कुछ इने गिने आंदोलनों में की जा सकती है। लोहिया का मानना था की लोकभाषा के बिना लोकतंत्र सम्भव नहीं है। १९५७ से छेड़ी गयी इस मुहीम में १९६२-६३ में जनसंघ भी शामिल हो गया। लेकिन लोहिया जी के निधन, दक्षिण में हिन्दी-विरोधी आन्दोलन, राजनेताओं की राजनैतिक लालसाओं के कारण यह आन्दोलन सफल न हो सका।
समाजवादी राजनीति के पुरोधा डॉ॰ राममनोहर लोहिया के भाषा संबंधी समस्त चिंतन और आंदोलन का लक्ष्य भारतीय सार्वजनिक जीवन से अंगरेजी के वर्चस्व को हटाना था। लोहिया को अंगरेजी भाषा मात्र से कोई आपत्ति नहीं थी। अंगरेजी के विपुल साहित्य के भी वह विरोधी नहीं थे, बल्कि विचार और शोध की भाषा के रूप में वह अंगरेजी का सम्मान करते थे। हिन्दी के प्रचार-प्रसार में महात्मा गांधी के बाद सबसे ज्यादा काम राममनोहर लोहिया ने किया। वे सगुण समाजवाद के पक्षधर थे। उन्होंने लोकसभा में कहा था-
१९५० में जब भारतीय संविधान लागू हुआ तब उसमें भी यह व्यवस्था दी गई थी कि 1965 तक सुविधा के हिसाब से अंग्रेजी का इस्तेमाल किया जा सकता है लेकिन उसके बाद हिंदी को राजभाषा का दर्जा दिया जाएगा। इससे पहले कि संवैधानिक समयसीमा पूरी होती, डॉ राममनोहर लोहिया ने 1957 में अंग्रेजी हटाओ मुहिम को सक्रिय आंदोलन में बदल दिया। वे पूरे भारत में इस आंदोलन का प्रचार करने लगे। 1962-63 में जनसंघ भी इस आंदोलन में सक्रिय रूप से शामिल हो गया। लेकिन इस दौरान दक्षिण भारत के राज्यों (विशेषकर तमिलनाडु में) आंदोलन का विरोध होने लगा। तमिलनाडु में अन्नादुरई के नेतृत्व में डीएमके पार्टी ने हिंदी विरोधी आंदोलन को और तेज कर दिया। इसके बाद कुछ शहरों में आंदोलन का हिंसक रूप भी देखने को मिला। कई जगह दुकानों के ऊपर लिखे अंग्रेजी के साइनबोर्ड तोड़े जाने लगे। उधर 1965 की समयसीमा नजदीक होने की वजह से तमिलनाडु में भी हिंदी विरोधी आंदोलन काफी आक्रामक हो गया। यहां दर्जनों छात्रों ने आत्मदाह कर ली। इस आंदोलन को देखते हुए केंद्र सरकार ने 1963 में संसद में राजभाषा कानून पारित करवाया। इसमें प्रावधान किया गया कि 1965 के बाद भी हिंदी के साथ-साथ अंग्रेजी का इस्तेमाल राजकाज में किया जा सकता है।
‘अंग्रेजी हटाओ’ आंदोलन को उन दिनों यह कहकर खारिज करने की कोशिश की गई कि अगर अंग्रेजी की जगह हिंदी आयेगी तो हिन्दी का वर्चस्ववाद कायम होगा और तटीय भाषाएँ हाशिए पर चली जायेंगी। सत्ताधारियों ने हिन्दी को साम्राज्यवादी भाषा के के रूप में पेश कर हिन्दी बनाम अन्य भारतीय भाषाओं (बांग्ला, तेलुगू, तमिल, गुजराती, मलयालम) का विवाद छेड़ इसे राष्ट्रीय एकता एवं अखंडता के लिए खतरा बता दिया। इसे देश जोड़क भाषा नहीं, देश तोड़क भाषा बना दिया। लोहिया ने इस बात का खंडन करते हुए कहा कि स्वाधीनता आंदोलन में हिन्दी ने देश जोड़क भाषा का काम किया है। देश में एकता स्थापित की है, आगे भी इस भाषा में संभावना है। साथ ही उन्होंने यह भी कहा कि यदि हिंदी को राजकाज, प्रशासन, कोर्ट-कचहरी की भाषा नहीं बनाना चाहते तो इसकी जगह अन्य किसी भी भारतीय भाषा को बना दिया जाए। जरूरी हो तो हिन्दी को भी शामिल कर लिया जाए। लेकिन भारत की मातृभाषा की जगह अंग्रेजी का वर्चस्ववाद नहीं चलना चाहिए।
लोहिया जब 'अंगरेजी हटाने' की बात करते थे, तो उसका मतलब 'हिंदी लाना' नहीं था। बल्कि अंगरेजी हटाने के नारे के पीछे लोहिया की एक खास समझदारी थी। लोहिया भारतीय जनता पर थोपी गई अंगरेजी के स्थान पर भारतीय भाषाओं को प्रतिष्ठा दिलाने के पक्षधर थे। 19 सितंबर 1962 को हैदराबाद में लोहिया ने कहा था,
तमिलनाडु की द्रविड़ मुनेत्र कड़गम पार्टी ने इस आन्दोलन के विरुद्ध 'हिन्दी हटाओ' का आन्दोलन चलाया जो एक सीमा तक अलगाववादी आन्दोलन का रूप ले लिया। नेहरू ने सन १९६३ में संविधान संशोधन करके हिन्दी के साथ अंग्रेजी को भी अनिश्चित काल तक भारत की सह-राजभाषा का दर्जा दे दिया। सन १९६५ में अंग्रेजी पूरी तरह हटने वाली थी वह 'स्थायी' बना दी गयी। १९६७ के नवम्बर माह में काशी हिन्दू विश्वविद्यालय के छात्रनेता देवव्रत मजूमदार के नेतृत्व में 'अंग्रेजी हटाओ आन्दोलन' किया गया था जिसका असर पूरे देश पर पड़ा। उस समय इंजीनियरिंग के छात्र देवव्रत मजूमदार बीएचयू छात्रसंघ के अध्यक्ष थे। २८ नवम्बर १९६७ को मजूमदार के आह्वान पर बनारस में राजभाषा संशोधन विधेयक के विरोध में पूर्ण हड़ताल हुई। सभी व्यापारिक प्रतिष्ठान और बाजार बंद रहे और गलियों-चौराहों पर मशाल जुलूस निकले।
निज भाषा उन्नति अहै
यह प्रसिद्ध दोहा भारतेन्दु हरिश्चन्द्र की प्रसिद्ध कविता निज भाषा से लिया गया है। हिन्दी सम्बन्धित आन्दोलनों और आयोजनों में यह दोहा अनगिनत बार प्रेरणास्रोत की तरह उद्धृत किया जाता रहा है। इस कविता में कुल दस दोहे हैं।
विषयवस्तु
इसमें कवि मातृभाषा का उपयोग सभी प्रकार की शिक्षा के लिए करने पर जोर देते हैं-
निज भाषा उन्नति अहै, सब उन्नति को मूल।
बिन निज भाषा-ज्ञान के, मिटत न हिय को सूल।।
विविध कला शिक्षा अमित, ज्ञान अनेक प्रकार।
सब देसन से लै करहू, भाषा माहि प्रचार।। भावार्थ:
निज यानी अपनी भाषा से ही उन्नति संभव है, क्योंकि यही सारी उन्नतियों का मूलाधार है।
मातृभाषा के ज्ञान के बिना हृदय की पीड़ा का निवारण संभव नहीं है।
विभिन्न प्रकार की कलाएँ, असीमित शिक्षा तथा अनेक प्रकार का ज्ञान,
सभी देशों से जरूर लेने चाहिये, परन्तु उनका प्रचार मातृभाषा के द्वारा ही करना चाहिये।
पूरी कविता निम्नलिखित है-
सान मार्टिन का गिरजाघर (ला गिनेटा)
सान मार्टिन का गिरजाघर (स्पेनिश भाषा में: Iglesia Parroquial de San Martín) ला गिनेटा (La Gineta), स्पेन का एक गिरजाघर है। 1992 ई. में इसे बिएन दे इंतेरेस कल्चरल की सूची में शामिल किया गया था।
सान लोरेंज़ो का गिरजाघर, तोलेदो
वर्तमान स्थिति
18 वीं सदी में सैन लोरेंजो को एक बड़े पैमाने पर फिर से बनाया गया था। 1936 में आग को कारण यह खंडहर में बदल गया था। इस गिरजाघर के केवल दीवारें और एक मीनार बच गया था।
शफ़क़त अमानत अली
शफ़क़त अमानत अली खान (जन्म: २६ फ़रवरी १९६५) एक पाकिस्तानी शास्त्रीय गायक है जिसका ताल्लुक़ पटियाला घराने से है। वह पाकिस्तानी रॉक बैंड फ़्यूझ़न का मुख्य गायक रहा है। उसको २३ मार्च २००८ पाकिस्तानी राष्ट्रपति द्वारा प्राइड ऑफ़ पर्फ़ोमंस प्रदान किया गया।
एच एल वर्मा
एच एल वर्मा एक भारतीय शैक्षणिक प्रशासक है। वह जगन नाथ विश्वविद्यालय, एनसीआर बहादुरगढ़, हरियाणा में कुलपति हैं।
करियर
उन्होंने पहले में एपीजे सत्य विश्वविद्यालय   प्रो कुलगुरू के रूप में, गुरु जम्भेश्वर विज्ञान एवं प्रौद्योगिकी विश्वविद्यालय प्रबंधन के प्रोफेसर और डीन के रूप में और प्रो- कुलपति (2000-2003), एक पाठक और प्रमुख, वाणिज्य विभाग के रूप में महर्षि दयानन्द विश्वविद्यालय, रोहतक (1988-96) क्षेत्रीय केंद्र रेवाड़ी में अब इंदिरा गांधी विश्वविद्यालय, मेरपुर, रेवारी।
वह वाणिज्य विभाग कुरुक्षेत्र विश्वविद्यालय (1984-88) में एक व्याख्याता थे और 1976 से 1984 तक डिग्री कॉलेजों में व्याख्याता के रूप में कार्यरत थे। उन्होंने 12 किताबें लिखीं और 63 शोध पत्र प्रकाशित किए।
उनका जन्म जिला संगरूर में सैंडौर में हुआ था, पंजाब। एच एल वर्मा को हरबंस लाल वर्मा भी कहा जाता है।
अनुसंधान
उन्होंने अपना पीएचडी पूरा किया 1988 में "भारत में लौह और इस्पात उद्योग में कार्यशील पूंजी प्रबंधन" पर बीएस का मार्गदर्शन भाटिया। उनकी पहली पुस्तक 1 ​​9 8 9 में "वर्किंग कैपिटल मैनेजमेंट" नाम से आई थी। उन्होंने पीएचडी डिग्री के लिए 24 शोध विद्वानों की निगरानी की।
सान तीरसो गिरजाघर (ओविएदो)
सान तीरसो गिरजाघर (ओविएदो) ओविएदो, अस्तूरियास, स्पेन का एक गिरजाघर है।
प्रतिशोध
प्रतिशोध न्याय का एक प्रकार है जो औपचारिक कानून और न्यायशास्त्र के मानक की अनुपस्थिति या अवज्ञा में किया जाता है। प्रायः प्रतिशोध को किसी कष्ट, चाहे वह वास्तविक हो या बूझा गया हो के जवाब में किसी व्यक्ति या समूह के खिलाफ हानिकारक कार्रवाई के रूप में परिभाषित किया जाता है। इसका उपयोग कानून के बाहर जाकर अनुचित को दंडित करने के लिए किया जाता है। बहुसंख्यक मानव समाजों में बदला लेने वाला व्यवहार पाया गया है। कुछ समाज प्रतिशोधपूर्ण व्यवहार को प्रोत्साहित करते हैं, जिससे पुश्तैनी दुश्मनी जन्म लेती है। ऐसे समाज आम तौर पर व्यक्तियों और समूहों के सम्मान को केंद्रीय महत्व के रूप में मानते हैं। इस प्रकार, अपनी प्रतिष्ठा की रक्षा करते समय किसी बदला लेने वाले को लगता है जैसे वह गरिमा और न्याय की पिछली अवस्था को पुनर्स्थापित कर रहा है।
क्षारीय भूमि
परिचय
क्षारीय और लवणमय भूमि उस प्रकार की भूमि को कहते हैं जिसमें क्षार तथा लवण विशेष मात्रा में पाए जाते हैं। शुष्क जलवायु वाले स्थानों में यह लवण श्वेत या भूरे-श्वेत रंग के रूप में भूमि पर जमा हो जाता है। यह भूमि पूर्णतया अनुपजाऊ एवं ऊसर होती हैं और इसमें शुष्क ऋतु में कुछ लवणप्रिय पौधों के अलावा अन्य किसी प्रकार की वनस्पति नहीं मिलती। पानी का निकास न होने के कारण बरसात में इन भूमिखंडों पर बरसाती पानी अत्यधिक मात्रा में भरा रहता है। यह पानी कृत्रिम नालियों के अभाव, प्राकृतिक ढाल की कमी एवं नीचे की मिट्टी के अप्रवेश्य होने के कारण भूमिखंडों से बाहर नहीं निकल पाता और गरमी पड़ने पर वायुमंडल में उड़कर सूख जाता है। बरसात में यह गँदला बना रहता है और सूखने पर भूमि की सतह पर लवण छोड़ देता है तथा साथ ही साथ इसे क्षारीय बना देता है।
विभिन्न प्रांतों में इस भूमि को अलग अलग नामों से पुकारते हैं, जैसे उत्तर प्रदेश में 'ऊसर' या 'रेहला', पंजाब में 'ठूर', कल्लर या बारा, मुंबई में चोपन, करल इत्यादि। ऐसी भूमि अधिकतर उत्तर प्रदेश, पंजाब एवं महाराष्ट्र प्रांतों में पाई जाती है। आन्ध्र प्रदेश तथा तमिलनाडु में भी यह मिलती है।
ऐसी भूमि तीन मुख्य श्रेणियों की होती है।
रासायनिक तरीकों द्वारा इस भूमि को पहचाना जाता है। इस भूमि का पुननिर्माण करने के लिये अधिक मात्रा में पानी भरकर लवण को घुल जाने देते हैं। फिर यह पानी कृत्रिम नालियों द्वारा बाहर निकाल देते हैं। अधिक क्षारवाली भूमि में जिप्सम का चूर्ण और विलेय कैल्सियमयुक्त पदार्थ का प्रयोग आवश्यक हो जाता है। प्रारंभ में केवल लवण और जलप्रिय पौधे, जैसे धान वा जौ, उगाए जाते हैं।
योहानेस डिडरिक वान डर वाल्स
योहानस डिडरिक वान डर वाल्स (Johannes Diderik Van der Waals, सन् १८३७ - १९२३), नीदरलैण्डीय भौतिक शास्त्री थे।
इनका जन्म लेडन नगर में हुआ था। इन्होंने 'गैस तथा द्रव के अवस्थासातत्य' पर एक प्रबंध लिखा था, जिससे उनका नाम हुआ और डॉक्टर की उपाधि मिली।
सन् १८७७ से १९०७ तक ये ऐम्स्टर्डैम विश्वविद्यालय में भौतिकी के प्रोफेसर रहे। उन्होंने आयतन, ताप तथा दाब के मानों में इनके क्रांतिक मानों का भाग देकर ऐसा समीकरण प्राप्त किया जिससे सब पदार्थों से संबंधित क्रांतिक घटनाओं का स्पष्टीकरण होता है। उन्होंने 'संगत अवस्थाओं के नियम' (Law of corresponding states) का प्रतिपादन किया, जिससे सर जेस ड्यूअर (Dewar, सन् १८४२-१९२३) का गैसों का गैसों के द्रवीकरण में सहायता मिली। उन्होंने 'द्विअंगी मिश्रणों का नियम' (Theory of Binary Solutions) का भी आविष्कार किया।
सन् १९१० में उन्हें नोबेल पुरस्कार प्रदान किया गया।
सांता मारिया गिरजाघर (ओविएदो)
सांता मारिया गिरजाघर (ओविएदो) ओविएदो, अस्तूरियास, स्पेन का एक गिरजाघर है।
सांतो दोमिंगो गिरजाघर (ओविएदो)
सांतो दोमिंगो गिरजाघर (ओविएदो) ओविएदो, अस्तूरियास, स्पेन का एक गिरजाघर है।
धारी
धारी
विल्हेल्म वियेन
विख्यात विज्ञानिक।
हतनोरी
हतनोरी
यहाँ मध्यप्रदेश के देवास जिले की कन्नौद तहसील का एक गाँव है।जहा की आबादी लगभग 1200 हैं। यहाँ इन्दौर महानगर से 80 किमी दूरी पय स्थित हैं। किसान प्रधान यह गांव अपने बेहतर सामन्जस्य,प्रेम,सदभाव और आपसी सहिष्णुता के लिए जाना जाता है। बिजवाड,बोरानी,कालापाठा(सिकलिगर प्रधान गांव),इसके प्रमुख पडोसी ग्राम है। विकास एवं तरक्की के मामले में यह गांव अब भी पिछड़ा हैं,प्राथमिक शाला के अलावा प्राथमिक स्वास्थ्य केंद्र,पक्की सडकों,मकानों एवं साक्षरता का यह आभाव हैं ।
रोन के ऊपर तारों वाली रात
कलाकृति का एक रेखाचित्र 2 अक्टूबर 1888 को वैन गॉग द्वार अपने मित्र यूजीन बोच को भेजे गए एक पत्र में शामिल था।
स्टाररी नाइट, जो अब पेरिस में मुसी डी'ऑर्से में है, को पहली बार 1889 में सोसाइटी डेस आर्टिस्ट्स इंडिपेंडेंट्स की पेरिस की वार्षिक प्रदर्शनी में प्रदर्शित किया गया था। इसे वैन गॉग के आईरिसेस के साथ दिखाया गया था, जिसे विन्सेंट के भाई, थियो द्वारा वहाँ जोड़ा गया था, हालांकि विन्सेंट ने आर्ल्स में सार्वजनिक उद्यानों में चित्रित अपने चित्रों में से एक को शामिल करने का प्रस्ताव रखा था।
विषय वस्तु
दृश्य रोन के पूर्व की ओर घाट से पश्चिमी तट की ओर नदी के मोड़ पर है: उत्तर से नीचे आने पर, रोन इस बिंदु पर दाईं ओर मुड़कर उन चट्टानों को घेर लेती है जिन पर आर्ल्स का निर्माण हुआ है। बाईं ओर सेंट-जूलियन और सेंट-ट्रोफिम के स्तंभों से, दर्शक पूर्वी तट का अनुसरण लोहे के पुल तक करता है, जो आर्ल्स को दाईं ओर, पश्चिमी तट पर ट्रिंक्वेटेल के उपनगर (43.68237°N, 4.63029°W) से जुड़ता है। इसका तात्पर्य प्लेस लैमार्टाइन से दक्षिण-पश्चिम की ओर एक दृश्य है। हालांकि, जैसा कि नीचे उल्लेख किया गया है, यह उर्सा मेजर में हल के रूप में चित्रित सितारों के अनुरूप नहीं है जो कि उस दिशा में दिखाई नहीं देता है।
उत्पत्ति
वान गाग ने अपने भाई थियो को लिखे एक पत्र में इस रचना के बारे में पहली बार बताया और इसका वर्णन किया: "Included a small sketch of a 30 square canvas - in short the starry sky painted by night, actually under a gas jet. The sky is aquamarine, the water is royal blue, the ground is mauve. The town is blue and purple. The gas is yellow and the reflections are russet gold descending down to green-bronze. On the aquamarine field of the sky the Great Bear is a sparkling green and pink, whose discreet paleness contrasts with the brutal gold of the gas. Two colorful figurines of lovers in the foreground."
वास्तव में, चित्र में दर्शाया गया दृश्य उर्स मेजर से दूर है, जो उत्तर की ओर है। चित्र का अग्रभाग अपने उपर एक के बाद एक अपने उपर कई बार हुए कार्य को इंगित करता है। इस समय भेजे गए पत्र संभवतः मूल रचना के रेखाचित्र पर आधारित हैं।
रात के रंग
रात में चित्रकारी की चुनौती ने वैन गॉग को चकित कर दिया था। स्टाररी नाइट के लिए उन्होंने जिस सुविधाजनक स्थान को चुना, उससे उन्हें रोन के चमकते नीले पानी में आर्ल्स में गैस की रोशनीओं के प्रतिबिंबों को देखने में सहायता हुई। दर्शक के समीप यानि चित्र के अग्रभाग में, दो प्रेमी नदी के किनारे टहल रहे हैं।
विंसेंट के लिए रंग को चित्रित करना बहुत महत्वपूर्ण था; अपने भाई, थियो को लिखे पत्रों में, उन्होंने अक्सर अपने चित्रों में वस्तुओं को रंग के रूप में वर्णित किया। उनकी रात की चित्रकलाएँ, जिसमें स्टाररी नाइट भी शामिल है, ने रात के आसमान के चमचमाते रंगों और कृत्रिम प्रकाश व्यवस्था को दिखाने के महत्व पर जोर दिया जो कि उस युग के लिए नया प्रयोग था।
दिनेश दासगुप्त
दिनेश दासगुप्त (५ नवम्बर १९११ - २३ अगस्त २००६) भारत के स्वतंत्रता आन्दोलन के महान क्रांतिकारी थे। अंग्रेजों ने उन्हें काले पानी की सजा दी थी।
अगर सच्चे अर्थों में किसी को क्रांतिकारी समाजवादी कहा जा सकता है तो दिनेश दासगुप्त के नाम का स्मरण आयेगा ही. १६ वर्ष की उम्र में वे मास्टरदा सूर्य सेन के क्रांतिकारी दल से जुडे तो अंत तक समाजवादी आंदोलन से. दिनेशदा की राजनीति आजादी के पहले देश को गुलामी से मुक्त करने की थी और आजादी के बाद देश में एक समतावादी समाजवादी समाज स्थापना की. इस संघर्षशील राजनीति में उन्होंने गुलाम भारत में और आजाद भारत में बार–बार कारावास वरण किया।
परिचय
आजादी के बाद कांग्रेस सोशलिस्ट पार्टी की पश्चिम बंगाल शाखा और प्रजा सोशलिस्ट पार्टी की राष्ट्रीय कार्यकारिणी, संसदीय बोर्ड के सदस्य और सेक्रेटरी व अध्यक्ष के पद पर बैठाये गये. किसी पद पर बैठना दिनेशदा ने कभी नहीं चाहा. पदों के लिए झगडा होने पर उन्हें पद पर बैठना पडता था। १९७७ में जनता पार्टी की सरकार बनी तो कुछ साथियों ने उनसे आग्रह किया कि वे ओडिशा या बिहार का राज्यपाल बनें तो उन्होंने इन साथियों को झिडक कर कहा कि क्या तुम लोग मुझे सफेद हाथी बनाना चाहते हो. दिनेश दा अकेले ऐसे व्यक्ति थे जो एक साथ नेता और कार्यकर्ता दोनों थे।
जब डॊ. राममनोहर लोहिया ने प्रजा सोशलिअट पार्टी से अलग हो कर सोशलिस्ट पर्टी की स्थापना की तो दिनेश दा उसमें चले आये. सोशलिस्ट पार्टी के सारे आंदोलनात्मक कार्यों में वे मनप्राण से जुटे रहे. इन आंदोलनों में उन्होंने बार–बार कारावास वरण किया। अंग्रेजी हटाओ आंदोलन, दाम बांधो आंदोलन, ट्रेड यूनियन आंदोलन, मेहतर आंदोलन, आदिवासी आंदोलन आदि में वे लगातार सक्रिय रहे. बांग्ला में लोहिया साहित्य प्रकाशन के लिए उन्होंने राममनोहर लोहिया साहित्य प्रकाशन की स्थापना की.
सान निकोलस का गिरजाघर
सान निकोलस का गिरजाघर (स्पेनी भाषा में: Ruinas de la Iglesia de San Nicolás) एक तबाह हो चुका गिरजाघर है जो सोरिया, स्पेन में बसा है। 1962 ई. में इसे बिएन दे इंतेरेस कल्चरल की सूची में शामिल किया गया था। यह सोरिया शहर में सबसे अधिक प्रतीकात्मक रोमनस्क्यू चर्चों में से एक था, जो आज केवल खंडहर बने हुआ हैं।
दिनेश दासगुप्त
परिचय
१९७१ में बांग्लादेश के मुक्ति आंदोलन में वे लगातार सक्रिय रहे. उन्होंने मुक्ति युद्ध के दौरान कई बार बांग्लादेश की गुप्त यात्राएं की. शेख मुजीबुर रहमान तक ने बांग्लादेश के मुक्ति आंदोलन में उनके अवदान की चर्चा की थी। १९७५ में एमरजेन्सी में जेल से रिहा होने के बाद वे जनता पार्टी में शामिल हुए. जनता पार्टी के भंग होने के बाद वे ज्यादातर आदिवासियों के बीच काम करते रहे. २००४ तक दिनेश दा पूरी तरह सक्रिय रहे.
सान निकोलस का गिरजाघर
इतिहास
इस चर्च की उत्पत्ति के बारे में कुछ भी सही से ज्ञात नहीं है। बताया जाता है कि सैन निकोलस के पैरिश ने अपने नाम के टकराव की अध्यक्षता की, जिसके बाद मध्ययुगीन सोरिया के पैनोरमा के भीतर एक केंद्रीय स्थान पर कब्जा कर लिया और अपनी आबादी का एक हिस्सा बड़ा लिया।
संज्ञानात्मक विकास
संज्ञानात्मक विकास (Cognitive development) तंत्रिकाविज्ञान तथा मनोविज्ञान का एक अध्ययन क्षेत्र है जिसमें बच्चों द्वारा सूचना प्रसंस्करण, भाषा सीखने, तथा मस्तिष्क के विकास के अन्य पहलुओं पर ध्यान केन्द्रित किया जाता है।
सान निकोलस का गिरजाघर
विवरण
सैन निकोलस का यह एक चर्च लैटिन क्रॉस योजना के साथ जुडा था, जिसमें एक विकसित प्रीसबरी, अर्धवृत्ताकार एप्स और क्रिप्ट से बना एक एप्स था, जो अच्छे सैंडस्टोन एशलेर चिनाई में बनाया गया था। ट्रेसेप्ट से इसका दक्षिणी हिस्सा बना हुआ है। इसे एक विशाल आयताकार टॉवर, गुफा की दीवार से जोड़ा गया, संभवतः परिसर के निर्माण के बाद और दो मेहराब के माध्यम से बीच।
संज्ञानात्मक विकास
संज्ञान (कॉग्नीशन) से तात्पर्य मन की उन आन्तरिक प्रक्रियाओं और उत्पादों से है, जो जानने की ओर ले जाती हैं। इसमें सभी मानसिक गतिविधियाँ शामिल रहती हैं- ध्यान देना, याद करना, सांकेतीकरण, वर्गीकरण, योजना बनाना, विवेचना, समस्या हल करना, सृजन करना के साथ और कल्पना करना। निश्चित ही हम इस सूची को आसानी से बढ़ा सकते हैं क्योंकि मनुष्यों के द्वारा किये जाने वाले लगभग किसी भी कार्य में मानसिक प्रक्रियाएँ शामिल हो जाती हैं। जीवन निर्वाह के लिए हमारी संज्ञानात्मक शक्तियाँ बहुत महत्वपूर्ण हैं। पर्यावरण की बदलती दशाओं के अनुरूप अपने को ढालने में दूसरी प्रजातियों को छद्मावरण, पंखों, फरों और विलक्षण रफ़्तार का लाभ मिलता है। इसके विपरीत, मनुष्य सोचने पर निर्भर करते हैं जिसके द्वारा वे न सिर्फ अपने पर्यावरण के अनुरूप खुद को ढाल लेते हैं बल्कि उसे रूपांतरित भी कर देते हैं। अपनी असाधारण मानसिक क्षमताओं के चलते हम पृथ्वी के समस्त प्राणियों के बीच श्रेष्ठ हो जाते हैं।
सान निकोलस का गिरजाघर
अन्दर का दृश्य
चर्च की अन्दर पतला एप्स शीर्ष पर खड़ा है। अप्साइडल ड्रम को पांच गलियों और दो मंजिलों में बांटा गया है। सैन जुआन डे रबानेरा में बोकेले द्वारा मारे गए किनारों के साथ चिकनी पायलटों द्वारा सड़कों को निचले तल पर कंपार्टमेंट किया गया है, जो अर्ध-स्तंभ खिड़कियों को डबल करने का रास्ता देती हैं। ऊपरी मंजिल पर, खिड़कियों के शरीर को खोला जाता है, दो पार्श्व वाले बंद होते हैं और तीन केंद्रीय वाले अर्ध-नुकीले उद्घाटन वाले होते हैं। सैन जुआन डे रबनेरा के विपरीत, केंद्रीय खिड़की चर्च की धुरी में खुलती है।
अंतिम हस्तक्षेप
सितंबर 2009 से 2011 तक, खंडहर वसूली कार्य किए गए थे। मंदिर के पुराने मार्ग के आंतरिक भाग को कवर करने वाले सभी फुटपाथों के निर्माण के साथ-साथ भवन के राज्याभिषेक को पूरा करने काम शुरू हुआ, बाद में वे दीवार के निर्माण के साथ जारी रहे जो रोमनस्क्यू चर्च की पुरानी मंजिल का परिसीमन करती है और प्रवेश द्वार को दोबारा बनाने वाली जगह को बंद करती है। इसके अलावा, इस हस्तक्षेप में टॉम्स्क बेकेट की हत्या को फिर से बनाने वाले रोमनस्क्यू चित्रों की वसूली भी  शामिल थी, जो बहुत खराब हो गए थे। जानकारों के मुताबित मौसम की कठोर परिस्थितियों और मध्ययुगीन कलेक्टर की उपस्थिति से काम बहुत प्रभावित हुआ था।
दिनेश दासगुप्त
परिचय
२००४ से दिनेश दा बीमार रहने लगे और दो बार तो मरते-मरते बचे। आजीवन अविवाहित दिनेश दा की पिछले दस वर्षों से श्री अनाथचन्द्र सरकार, उनकी पत्नी माया सरकार, दोनों बेटियां चुमकी और पिंकी ने जो सेवा की वह अविस्मरणीय है।
इस २३ अगस्त २००६ को दिनेश दा चले गए।
समचतुर्भुज
समचतुर्भुज (Rhombus अथवा equilateral quadrilateral) चार समान भुजाओं वाली एक समतल आकृति है। ऐसा समचतुर्भुज जिसके सभी कोण ९० अंश के हों, वर्ग होता है।
समचतुर्भुज के गुण
Area = 1/2×d•1×d•2 Parameter=4xa=4x(भुजा)
सन्दर्भ
श्रेणी : ज्यामिति
सान खुआन एल रियाल गिरजाघर (ओविएदो)
सान खुआन एल रियाल गिरजाघर (ओविएदो) ओविएदो, अस्तूरियास, स्पेन का एक गिरजाघर है। इसकी स्थापना 1912 में हूई। इस गिरजाघर में 1923 में फ्रांसिस्को फ्रांको का विवाह हुआ था।
सान साल्वादोर गिरजाघर (फुएंतेस)
सान साल्वादोर गिरजाघर (फुएंतेस) अस्तूरियास, स्पेन का एक गिरजाघर है।
सान रोमन गिरजाघर (सारिएगो)
सान रोमन गिरजाघर (सारिएगो) अस्तूरियास, स्पेन का एक गिरजाघर है।
बलवन्ता अजमेर
बलवन्ता राजस्थान के अजमेर जिले में श्रीनगर तहसील में स्थित एक गाँव है। यह जिला मुख्यालय अजमेर से १६ किलोमीटर की दूरी पर स्थित है। इसे अपेक्षाकृत बड़े गाँवों की श्रेणी में रखा जाता है। यहाँ की कुल जनसंख्या ३०१९ है और ६०० परिवार निवास करते हैं।
मागधी
मागधी उस प्राकृत भाषा का नाम है जो प्राचीन काल में मगध (दक्षिण बिहार) प्रदेश में प्रचलित थी। इस भाषा के उल्लेख महावीर और बुद्ध के काल से मिलते हैं। जैन आगमों के अनुसार तीर्थकर महावीर का उपदेश इसी भाषा अथवा उसी के रूपांतर अर्धमागधी प्राकृत में होता था। पालि त्रिपिटक में भी भगवान्‌ बुद्ध के उपदेशों की भाषा को मागधी कहा गया है।
विशेषताएँ
प्राकृत व्याकरणों के अनुसार मागधी प्राकृत के तीन विशेष लक्षण थे--
मगधी प्राकृत में लिखा हुआ कोई स्वतंत्र साहित्य उपलब्ध नहीं है, किंतु खंडश: उसके उदाहरण हमें प्राकृत व्याकरणों एवं संस्कृत नाटकों जैसे शकुतंला, मुद्राराक्षस, मृच्छकटिक आदि में मिलते हैं। भरत नाट्यशास्त्र के अनुसार गंगासागर अर्थात्‌ गंगा से लेकर समुद्र तक के पूर्वीय प्रदेशों में एकारबहुल भाषा का प्रयोग किया जाना चाहिए। उन्होंने कहा है कि राजाओं के अंत:पुर निवासी मागधी बोलें, तथा राजपुत्र सेठ चेट अर्धमागधी। मृच्छकटिक में शकार, वसंतसेना और चारुदत्त इन तीनों के चेटक, तथा संवाहक, भिक्षु और चारुदत्त का पुत्र ये छह पात्र मागधी बोलते हैं।
सान साल्वादोर गिरजाघर (नोसेदो)
सान साल्वादोर गिरजाघर (नोसेदो) अस्तूरियास, स्पेन का एक गिरजाघर है।
सेडनोई
सेडनोई (sednoid) हमारे सौर मंडल की ऐसी कोई वरुण-पार वस्तु होती है जिसका उपसौर 50 खइ से अधिक और अर्धदीर्घ अक्ष 150 खइ से अधिक हो। अक्तूबर 2018 में ऐसी केवल तीन वस्तुएँ ज्ञात थीं - 90377 सेडना,, और , जिन सभी का उपसौर 64 खइ से अधिक था। कुछ खगोलशास्त्रियों के अनुसार सेडनाई भीतरी और्ट बादल का भाग हैं, जिसे पहले सूरज से 2,000 खइ से अधिक दूर माना जाता था।
मेरा नाम यूसुफ़ है
मेरा नाम यूसुफ़ है एक पाकिस्तानी उर्दू धारावाहिक है। जिसका प्रसारण 6 मार्च 2015 से शुरू हुआ। इसका निर्माण सादिया जब्बार ने किया है। इसका निर्देशन का कार्य महरीन जब्बार ने किया है।
दुर्मुख
दुर्मुख रामचन्द्र जी का एक गुप्तचर जिसके द्वारा वे अपनी प्रजा का वृत्तान्त जाना करते थे। इसी के मुँह से उन्होंने सीता का वह वृत्तान्त सुना था जिसके कारण सीता का द्वितीय वनवास हुआ था (उत्तररामचरित) ।
हिन्द-यवन राज्य
हिन्द-यवन राज्य(भारत-यूनान राज्य) भारतीय उपमहाद्वीप के पश्चिमोत्तरी क्षेत्र में स्थित २०० ईसापूर्व से १० ईसवी तक के काल में यूनानी मूल के राजाओं द्वारा प्रशासित राज्य थे। इस दौरान यहाँ ३० से भी अधिक हिन्द-यवन राजा रहे जो आपस में भी लड़ा करते थे। इन राज्यों का सिलसिला तब आरम्भ हुआ जब बैक्ट्रिया के दीमीत्रीयस प्रथम नामक यवन राजा ने १८० ई॰पू॰ में हिन्दू-कुश पर्वत शृंखला पार करके पश्चिमोत्तर भारतीय क्षेत्रों पर धावा बोल दिया। अपने काल में इन शासकों ने भाषा, वेशभूषा, चिह्नों, शासन प्रणाली और रहन-सहन में यूनानी-भारतीय संस्कृतियों में गहरा मिश्रण किया और बहुत से हिन्दू और बौद्ध धर्म के तत्वों को अपनाया। हिन्द-यवनों का राज शक लोगों के आक्रमणों से अंत हुआ, हालांकि १० ई॰ के बाद भी इक्की-दुक्की जगहों पर कुछ देर तक यूनानी समुदाय अपनी पहचान बनाए हुए थे। समय के साथ उनका भारतीय समाज में विलय हो गया।
पोसवाल
पोसवाल भारत, पाकिस्तान और अफ़्गानिस्तान में पाये जाने वाला एक गुर्जर गोत्र है।
पद्मा पोसवाल सवाई भोज के साथ सती हुई थी। पोसवाल राजस्थान के दौसा अलवर भरतपुर सवाई माधोपुर जयपुर अजमेर भीलवाड़ा चित्तौड़गढ़ में मुख्य रूप से पाए जाते हैं दौसा जिले के सिकराय तहसील में गांवड़ी गांव महुआ तहसील में पीपलखेड़ा गांव बसवा तहसील में टोडी गांव में पोसवाल निवास करते हैं
सान विन्सैनते गिरजाघर (सेरापियो)
सान विन्सैनते गिरजाघर (सेरापियो) अस्तूरियास, स्पेन का एक गिरजाघर है।
सांतिआगो एल मेयोर गिरजाघर (सारिएगो)
सांतिआगो एल मेयोर गिरजाघर (सारिएगो) अस्तूरियास, स्पेन का एक गिरजाघर है।
शक्ति दान कविया
डॉ. शक्ति दान कविया (17 जुलाई 1940 - 13 जनवरी 2021) राजस्थान से एक कवि, लेखक, आलोचक और विद्वान थे। डॉ. कविया जय नारायण व्यास विश्वविद्यालय में हिंदी व राजस्थानी के विभाग प्रमुख के पद पर रह चुके थे। उन्हें डिंगल ( राजस्थानी ) साहित्य के एक विशेषज्ञ के साथ हिंदी और ब्रज-भाषा के एक महान विद्वान के रूप में जाना जाता था। डॉ. कविया अपनी कृति ''धरती घणी रुपाळी' लिए साहित्य अकादमी पुरस्कार से सम्मानित थे।
सांतिआगो गिरजाघर (आर्लोस)
सांतिआगो गिरजाघर (आर्लोस) अस्तूरियास, स्पेन का एक गिरजाघर है।
शक्ति दान कविया
प्रारंभिक जीवन और परिवार
शक्ति दान कविया का जन्म 17 जुलाई 1940 को राजस्थान के जोधपुर ज़िले के बिराई गांव में हुआ था। उनके पिता गोविंद दान जी कविया राजस्थानी (डिंगल) और ब्रज साहित्य के विद्वान थे।
उनके मामाजी ठा. अलसीदान जी रतनू जैसलमेर रियासत के राज-कवि थे।1956 में, शक्ति दान का विवाह सिंध के खारोड़ा गाँव के लहर कंवर से हुआ था। डॉ. कविया के पांच पुत्र हैं:
शिक्षा
Source
डॉ. कविया ने बालेसर सरकारी स्कूल और मथानिया स्कूल से अपनी प्रारम्भिक शिक्षा पूर्ण की। मैट्रिक परीक्षा के लिए वह जोधपुर के चोपासनी स्कूल गए। मथानिया स्कूल में अपनी पढ़ाई के दौरान वह पद्म-श्री सीता राम लालस के एक छात्र थे, जिन्होंने राजस्थानी भाषा का पहला शब्दकोश राजस्थानी सबदकोस  का निर्माण किया था ।
जोधपुर में अपनी शिक्षा के दौरान कविया ने सामाजिक, साहित्य और वाद -विवाद कार्यक्रमों में सक्रिय रूप से भाग लिया और अपने वाक प्रदर्शन के लिए सम्मान प्राप्त किया। उन्होंने राजस्थानी और हिंदी कविता कार्यक्रमों के साथ-साथ अंग्रेजी कार्यों का राजस्थानी में अनुवाद भी किया।
कम उम्र में भी, शक्ति दान महत्वपूर्ण साहित्यकारों और गणमान्य व्यक्तियों के संपर्क में आ चुके थे। 1951 में, जब शक्ति दान पांचवीं कक्षा में थे, तब उनका शंकर दान जी देथा (लिम्बडी -काठियावाड़ के राज-कवि) के साथ पत्राचार प्रारम्भ हो चुका था। छठी कक्षा की स्कूली शिक्षा में, कविया ने साधना प्रेस (जोधपुर) में हिंदू देवी करणी माता को समर्पित अपनी रचना 'श्री करनी यश प्रकाश' शीर्षक से प्रकाशित की। विश्वविद्यालय में अपनी कला स्नातक की पढ़ाई के दौरान, कविया ने थॉमस ग्रे की अंग्रेजी कविता एलीजी  का राजस्थानी में अनुवाद किया और हिंदी में इसका अर्थ लिखा। यह राजस्थानी प्रतिपादन और इससे जुड़ा हिंदी सार 1959 में मासिक प्रेरणा पत्रिका  के अप्रैल संस्करण में प्रकाशित हुआ था।
शक्ति दान एसकेएस कॉलेज (जोधपुर) के पहले ऐसे छात्र थे, जिनकी कविताओं और रचनाओं को आकाशवाणी (ऑल इंडिया रेडियो) जयपुर में नियमित प्रसारण के लिए चुना गया था। बाद में, वे आकाशवाणी कार्यक्रम सलाहकार समिति के निर्वाचित सदस्य भी बने।
1962 के भारत-चीन युद्ध के दौरान भी डॉ. कविया सक्रिय थे और इस विषय पर उनकी डिंगल और ब्रज कविताएँ नियमित रूप से प्रकाशित होती थीं।
1964 में, जब जय नारायण व्यास विश्वविद्यालय ने अपनी वार्षिक पत्रिका का प्रकाशन शुरू किया, तब शक्ति दान ने इसके राजस्थानी भाग के सलाहकार के रूप में कार्य किया।
1969 में, शक्ति दान ने अपनी पीएच.डी. जोधपुर विश्वविद्यालय से  'डिंगल के ऐतिहासिक प्रबंधन काव्य' नामक शोध थीसिस पर पूर्ण की।
कैरियर
शक्ति दान कविया ने जय नारायण व्यास विश्वविद्यालय जोधपुर में एक व्याख्याता के रूप में प्रवेश लिया और 40 वर्षों तक संस्थान का हिस्सा रहे। 17 वर्षों तक उन्होंने हिंदी विभाग में और 20 वर्षों तक उन्होंने राजस्थानी विभाग में व्यख्याता के रूप में अध्यापन किया ।
डॉ. कविया साहित्य के महान विद्वान थे। उनकी रचनाएँ राजस्थानी, डिंगल, हिंदी और ब्रज साहित्य पर केंद्रित थीं। कविया ने तीन बार जय नारायण व्यास विश्वविद्यालय, जोधपुर में राजस्थानी विभागाध्यक्ष के रूप में कार्य किया।
1993 में, डॉ. कविया को 'धरती घणी रुपाळी 'के लिए साहित्य अकादमी पुरस्कार से सम्मानित किया गया, जो रामेश्वर लाल खंडेलवाल द्वारा तरुण कविता की 20 कविताओं का राजस्थानी अनुवाद था।
डॉ. कविया ने डिंगल कविता में उत्कृष्ट प्रदर्शन किया और इसे बढ़ावा दिया।उन्होंने जयपुर लिटरेचर फेस्टिवल में डिंगल कविता का एक परिचयात्मक गायन प्रदर्शन दिया। उन्हें "राजस्थानी डिंगल कविता का महान विशेषज्ञ" भी कहा गया है।
डॉ. कविया की कृतियों का अकादमिक उपयोग
Source
रंगभीनी
शैक्षणिक सत्र 1976-77 के लिए, शक्ति दान काविया द्वारा रंगभीनी को कला अध्ययन के द्वितीय वर्ष के पाठ्यक्रम के द्वारा रंगभीनी को पाठ्यपुस्तक में जोड़ा गया था।
लाखीणी
शक्ति दान कविया द्वारा रचित, डिंगल भाषा में राजस्थानी लोक कथाओं का एक संग्रह, 1964-65 और 1965-67 के 2 शैक्षणिक सत्रों के लिए एमए हिंदी के पाठ्यक्रम का हिस्सा था। बाद में, यह विषय के लिए एक संदर्भ पुस्तक बन गई।
संस्कृति री सोरम
1986 में, डॉ. कविया को संस्कृत री सोरम नामक निबंध संकलन के लिए पहला सूर्यमल मिश्रण शिखर पुरस्कार मिला।1993 से 2000 तक महर्षि दयानंद सरस्वती विश्वविद्यालय, अजमेर में राजस्थानी वैकल्पिक पेपर के लिए 'संस्कृति री सोरम' आधिकारिक पाठ्यक्रम का हिस्सा था।
धरती घणी रुपाळी
डॉ. कविया को उनकी कविता कृति 'धरती घणी रुपाळी ' के लिए 1993 में साहित्य अकादमी पुरस्कार मिला।
शैक्षणिक संस्थाएं
डॉ. कविया केके बिड़ला फाउंडेशन (नई दिल्ली), साहित्य अकादमी (नई दिल्ली), और लखोटिया अवार्ड्स (नई दिल्ली) सहित कई साहित्य संस्थाओं में पुरस्कार निर्णय पैनल सदस्य थे।
साहित्य अकादमी
हिंदी, राजस्थानी और ब्रज साहित्य में अपने अपार ज्ञान और योगदान के कारण, डॉ. कविया राजस्थानी, हिंदी और ब्रजभाषा तीनों संबंधित साहित्य अकादमी के सदस्य रहे।
इटली का दौरा और ट्राएस्टे विश्वविद्यालय
1987 में, डॉ. कविया ने डिंगल पर एक विशेषज्ञ के रूप में अंतर्राष्ट्रीय साहित्य संगोष्ठी के लिए इटली की यात्रा की। संगोष्ठी 8 दिनों तक चली जहां उन्होंने डिंगल कविता पर ध्यान आकर्षित किया। इटली में डॉ. कविया ने 'राजस्थानी साहित्य में एल.पी. टेसिटोरी का योगदान' विषय पर व्याख्यान भी दिया। ट्रिएस्ट विश्वविद्यालय में डॉ. काविया ने डिंगल साहित्य पर व्याख्यान दिया।
मृत्यु
डॉ. शक्ति दान कविया का 13 जनवरी 2021 को 80 वर्ष की आयु में निधन हो गया। वह पिछले कुछ दिनों से अस्वस्थ थे।
डॉ. आईदान सिंह भाटी, डॉ. गजादान चारण, मोहन सिंह रतनू, डॉ. मिनाक्सी बोराना, डॉ. गजसिंह राजपुरोहित, डॉ. भंवरलाल सुथार, डॉ. सुखदेव राव, और डॉ इंद्र दान चारण सहित पूरे राजस्थान के विद्वानों और साहित्यकारों ने अपनी श्रद्धांजलि अर्पित की। डिंगल भाषा और साहित्य को अगली पीढ़ी तक पहुँचाने में उनके अपार योगदान के कारण डॉ. कविया को "डिंगल भाषा का सूर्य" कहा जाता है।
महत्व
डॉ. कविया के शोध कार्यों का अंग्रेजी, इतालवी और गुजराती में भी अनुवाद और प्रकाशन किया गया है। उन्हें कई वृत्तचित्रों और टेलीफिल्मों में जोरदार डिंगल पाठ के लिए श्रेय दिया गया है।